CELEX: 31999D0698
Language: sk
Date: 1999-10-13 00:00:00
Title: Rozhodnutie Komisie z 13. októbra 1999 ustanovujúce ekologické kritériá pre udeľovanie environmentálnej značky pre prenosné počítače (oznámené pod číslom dokumentu C (1999) 3278)Text s významom pre EHP.

Dôležité právne oznámenie

|

31999D0698

Rozhodnutie Komisie z 13. októbra 1999 ustanovujúce ekologické kritériá pre udeľovanie environmentálnej značky pre prenosné počítače (oznámené pod číslom dokumentu C (1999) 3278)Text s významom pre EHP.  

Úradný vestník L 276 , 26/10/1999 S. 0007 - 0011 CS.ES Kapitola 15 Zväzok 04 S. 333  - 337 ET.ES Kapitola 15 Zväzok 04 S. 333  - 337 HU.ES Kapitola 15 Zväzok 04 S. 333  - 337 LT.ES Kapitola 15 Zväzok 04 S. 333  - 337 LV.ES Kapitola 15 Zväzok 04 S. 333  - 337 MT.ES Kapitola 15 Zväzok 04 S. 333  - 337 PL.ES Kapitola 15 Zväzok 04 S. 333  - 337 SK.ES Kapitola 15 Zväzok 04 S. 334  - 338 SL.ES Kapitola 15 Zväzok 04 S. 333  - 337

		Rozhodnutie Komisiez 13. októbra 1999ustanovujúce ekologické kritériá pre udeľovanie environmentálnej značky pre prenosné počítače(oznámené pod číslom dokumentu C (1999) 3278)(Text s významom pre EHP)(1999/698/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 880/92 z 23. marca 1992 o systéme spoločenstva pre udeľovanie environmentálnej značky [1], a najmä druhý pododsek jeho článku 5 ods. 1,(1) keďže prvý pododsek článku 5 ods. 1 nariadenia (EHS) č. 880/92 ustanovuje, že podmienky pre udeľovanie environmentálnej značky spoločenstva sa budú definovať podľa skupín výrobkov;(2) keďže článok 10 ods. 2 nariadenia (EHS) č. 880/92 uvádza, že vplyv výrobku na životné prostredie sa bude posudzovať odvolávaním sa na špecifické kritériá pre skupiny výrobkov;(3) keďže je vhodné, aby sa kritériá preverili v rámci obdobia dvoch rokov, aby sa energetické požiadavky prispôsobili technologickej inovácii a rozvoju trhu;(4) keďže v súlade s článkom 6 nariadenia (EHS) č. 880/92 Komisia prerokovala základné záujmové skupiny v rámci konzultačného fóra;(5) keďže opatrenia ustanovené v tomto nariadení sú v súlade so stanoviskom výboru zriadeného podľa článku 7 nariadenia (EHS) č. 880/92,PRIJALA TOTO ROZHODNUTIE:Článok 1Skupina výrobkov "prenosné počítače" (ďalej ako "skupina výrobkov") znamená:- komerčne dostupné prenosné počítače, ktoré sú samostatné v tom zmysle, že pre riadne fungovanie, ktorého cieľom je hlavne spracovanie údajov, nie sú závislé od nepretržitého pripojenia na vonkajší prísun programového vybavenia, od počítačovej kapacity alebo od napätia siete a že sú vybavené tak vstupnými ako aj výstupnými zariadeniami.Článok 2Vplyv skupiny výrobkov na životné prostredie a ich vhodnosť použitia sa bude posudzovať odvolávaním sa na špecifické ekologické kritériá stanovené v prílohe k tomuto rozhodnutiu.Článok 3Definícia skupiny výrobkov a špecifické ekologické kritériá pre skupinu výrobkov budú platiť počas obdobia dvoch rokov od prvého dňa mesiaca nasledujúceho po prijatí kritérií. V prípade, že sa neprijmú upravené ekologické kritériá do konca takéhoto obdobia, predĺži sa ich platnosť o ďalší rok alebo až do dátumu prijatia nových kritérií podľa toho, čo bude skôr.Článok 4Číslo kódu pridelené tejto skupine výrobkov pre administratívne účely bude "018".Článok 5Toto rozhodnutie je adresované členským štátom.V Bruseli 13. októbra 1999Za KomisiuMargot Wallströmčlenka Komisie[1] Ú. v. ES L 99, 11.4.1992, s. 1.--------------------------------------------------PRÍLOHAVYMEDZENIEAby bolo možné udeliť environmentálnu značku pre prenosný počítač, musí spĺňať všetky kritériá tejto prílohy, ktoré sú zamerané na podporu:- zníženie poškodzovania životného protredia alebo rizík spojených s využívaním energie (globálne otepľovanie, okysľovanie, vyčerpávanie neobnoviteľných zdrojov) znížením spotreby energie,- zníženie škodlivosti pre životné prostredie v dôsledku využívania prírodných zdrojov prostredníctvom podporovania vymeniteľnosti komponentov a možnosti recyklácie a údržby počítača,- zníženie škodlivosti pre životné prostredie alebo rizík pre životné prostredie týkajúcich sa používania nebezpečných látok prostredníctvom zníženého používania takýchto látok.Okrem toho tieto kritériá podporujú zavedenie najlepšieho spôsobu upotrebenia a zvyšujú uvedomelosť spotrebiteľov týkajúcu sa životného prostredia.Okrem iného označovanie zložiek z plastickej hmoty podporuje ich recykláciu.Príslušným orgánom sa odporúča, aby pri posudzovaní prihlášok a kontrolovaní súladu s kritériami v tejto prílohe zohľadňovali zavádzanie uznávaných systémov a schém riadenia životného prostredia, ako sú EMAS alebo ISO 14001. (Poznámka:nevyžaduje sa zavádzať takéto systémy (schémy) riadenia životného prostredia).KĽÚČOVÉ KRITÉRIÁ1. Šetrenie energiePrenosný počítač má mať maximálnu spotrebu energie v režime pokoja 5 W.Prenosný počítač má mať maximálnu spotrebu energie v režime vypnutia 3 W.Štandardný čas zmeny režimu z prevádzky do pokoja bude ≤ 15 minút nečinnosti. Výrobca musí poskytnúť takúto možnosť, ale užívateľ ju môže deaktivovať.2. Predĺženie životnostiVýrobca ponúkne obchodnú záruku, aby zabezpečil, že prenosný počítač bude fungovať aspoň počas troch rokov. Takáto záruka bude platiť od dátumu, keď výrobok prevzal zákazník.Dostupnosť kompatibilných náhradných častí a servis sa zaručia na dobu piatich rokov od termínu prevzatia zásielky.Okrem toho musí prenosný počítať spĺňať nasledovné kritériá:1. Musí mať stavebnicové prevedenie, ktoré umožňuje ľahký prístup k jednotlivým komponentom.2. Pre pamäť s voľným prístupom musí byť zabezpečená schopnosť zvýšenia kapacity. Musí byť zabezpečená vymeniteľnosť aspoň nasledovných komponentov: procesora, pevného disku a ak je to vhodné, CD-ROM zariadenia.3. Musí byť k dispozícii jeden alebo niekoľko voľných blokov pamäte.KRITÉRIUM NAJLEPŠIEHO SPÔSOBU VYUŽITIA VÝROBKU3. Zobrať späť a recyklovaťVýrobca ponúkne, že bezodplatne zoberie späť na recyklovanie prenosný počítač a vymenené komponenty okrem takých článkov, ktoré sú znečistené užívateľom (napr. pri medicinálnom alebo nukleárnom použití).Okrem toho musí byť prenosný počítač spĺňať nasledovné kritériá:1. Jedna samostatná kvalifikovaná osoba musí byť schopná rozmontovať ho.2. Výrobca skontroluje rozmontovanie systémovej jednotky a vypracuje správu o rozmonotvaní. Správa má okrem iného potvrdzovať, že spoje sú:- ľahko badateľné a prístupné- čo možno najštandardnejšie- prístupné bežne dostupnými nástrojmi.3. Nezameniteľné a nebezpečné materiály sú oddeliteľné.4. Až 90 % (objemu) plastových a kovových materiálov v kryte a v ráme je technicky recyklovateľných. Recyklovanie v tejto súvisloti sa vzťahuje na znovupoužitie, recykláciu materiálu alebo chemickú recykláciu (napr. pyrolýzu, splynovanie). Povolené je pokovovanie častí z plastickej hmoty.5. V prípade, že sa vyžadujú nálepky s označením, budú ľahko oddeliteľné alebo priložené.6. Časti z plastických hmôt:- neobsahujú vedmome pridané olovo alebo kadmium,- sú z jedného polyméru alebo kompatabilných polymérov okrem krytu, ktorý pozostáva z nie viac ako dvoch druhov polymérov, ktoré sú oddeliteľné,- neobsahujú kovové vložky, ktoré nie sú oddeliteľné.7. Časti z plastických hmôt ťažšie než 25 g, káble a plasty na odliatky napájacích zdrojov, batérií alebo iného vonkajšieho vybavenia:a) neobsahujú nasledovné ohňovzdorné látky:Názov | Číslo CAS |dekabrómbifenyl | 13654-09-6 |monobrómdifenyléter | 101-55-3 |dibrómdifenyléter | 2050-47-7 |tribrómdifenyléter | 49690-94-0 |tetrabrómdifenyléter | 40088-47-9 |pentabrómdifenyléter | 32534-81-9 |hexabrómdifenyléter | 36483-60-0 |heptabrómdifenyléter | 68928-80-3 |oktabrómdifenyléter | 32536-52-0 |nonabrómdifenyléter | 63936-56-1 |dekabrómdifenyléter | 1163-19-5 |chlóroparafín s dĺžkou reťazca 10 až 13 atómov, s obsahom chlóru > 50 % hmotnosti | 85535-84-8 |b) nemajú obsahovať ohňovzdorné látky alebo prípravky obsahujúce látky, ktorým je pridelená alebo môže byť pridelená niektorá z rizikových fráz R 45 (môže spôsobovať rakovinu), R 46 (môže spôsobovať dedičné genetické poruchy), R50 (veľmi toxické pre vodné organizmy), R51 (toxické pre vodné organizmy), R 52 (škodlivé pre vodné organizmy), R53 (môže spôsobovať dlhotrvajúce škodlivé účinky vo vodnom prostredí), R60 (môže znižovať plodnosť) alebo R61 (môže poškodzovať nenarodené dieťa) podľa definície v smernici rady 67/548/EHS [1] v poslednom znení smernice 98/98/ES [2];c) majú mať stále označenie, ktoré identifikuje materiál v súlade s ISO 11469. Z tohto kritéria sú vylúčené extrudované materiály z plastických hmôt a svetelný vlnovod plochých panelových obrazoviek.8. Batérie nemajú obsahovať viac ako 0,0001 % ortute, 0,001 % kadmia alebo 0,01 % olova, stanovené v pomere k hmotnosti batérie.9. Osvetlenie pozadia plochej panelovej obrazovky:a) nemá obsahovať viac ako 5 mg ortute pre obrazovky menšie ako 12 cólov (30,48 cm merané uhlopriečne cez aktívny povrch obrazovky)b) nemá obsahovať viac ako 10 mg ortute pre väčšie obrazovky.4. Pokyny pre používateľaPrenosný počítač sa predáva s príslušnými informáciami pre používateľa o využití v súlade s ochranou životného prostredia, a najmä:1. Odporúčania pre využitie vlastností riadenia výkonu vrátane informácií o tom, že znefunkčnenie takýchto vlastností by mohlo viesť k vyššej spotrebe energie, a tak by mohli zvýšiť prevádzkové náklady.2. Informácie o maximálnom a minimálnom využití energie prenosného počítača počas režimu prevádzky, pokoja a vypnutia ako aj údaj o tom, že energia privádzaná zo siete sa dá zredukovať na nulu, ak je počítač odpojený alebo ak je zásuvka v stene vypnutá.3. Informácie o záruke a dostupnosti náhradných súčiastok. Ak je pre spotrebiteľa vhodné zvýšiť kapacitu alebo vymeniť komponenty počítača, poskytnú sa mu informácie o vhodnom postupe.4. Informácie o tom, že výrobok bol navrhnutý na vhodné využitie dielcov a recykláciu, preto sa neodporúča neodhadzovať ho.5. Rada ako môže spotrebiteľ využiť ponuku výrobcu na vrátenie použitého výrobku.5. Vyhlásenie týkajúce sa životného prostredia (Environmentálne vyhlásenie)Pre používateľa:Vyhlásenie týkajúce sa životného prostredia sa priloží k výrobku a bude dostupné pre používateľa. Takýto doklad bude v súlade s odporúčaniami technickej správy ECMA 70 "Environmentálne vlastnosti týkajúce sa výrobku".Pre príslušný orgán:Príslušnému orgánu sa poskytne vyhlásenie o všetkých tekutých alebo plynných látkach vyskytujúcich sa v množstve viac ako 0,1 mg v batérii a v obrazovke s tekutým kryštálom, ktorým je pridelená alebo môže byť pridelená niektorá z rizikových fráz 45 (môže spôsobovať rakovinu), R46 (môže spôsobovať dedičné genetické poruchy), R50 (veľmi toxické pre vodné organizmy), R51 (toxické pre vodné organizmy), R 52 (škodlivé pre vodné organizmy), R53 (môže spôsobovať dlhotrvajúce škodlivé účinky vo vodnom prostredí), R60 (môže znišovať plodnosť) alebo R61 (môže poškodzovať nenarodené diaťa), podľa definície v smernici rady 67/548/EHS naposledy zmenenej a doplnenej smernicou 98/98/ES.TESTOVANIE6. Testovacie laboratóriáV prípade, že sa vyžaduje testovanie, vykoná sa na náklady žiadateľa v laboratóriach, ktoré spĺňajú všeobecné požiadavky vyjadrené v normách EN 45001.INFORMÁCIE PRE SPOTREBITEĽASpotrebiteľom sa poskytne nasledovný text, a to takým spôsobom, aby bol jasne viditeľný (ak je to možné, vedľa značky).Tento výrobok vyhovuje kritériám pre environmentálnu značku Európskej únie, pretože je energeticky efektívny a je navrhnutý tak, aby uľahčoval vymeniteľnosť komponentov, možnosť opravy, recykláciu a odstránenie, ktoré nemá nepriaznivý vply na životné prostredie.Ďalšie informácie o tom ako minimalizovať dopady na životné prostredie sú uvedené v informáciach pre používateľa.[1] Ú. v. ES 196, 16.8.1967, s. 1.[2] Ú. v. ES L 355, 30.12.1998, s. 1.--------------------------------------------------